《出东郭至荐福寺》
清代·章秉铨

漠漠禅院寂，萧萧落叶深。晏坐复何有，磬声动寒林。

慈乌时一至，水石清禅心。微风发纤籁，泠若鱼山音。

曰余身世役，百念载浮沈。对此一茫然，千佛入我襟。

竦身上高阁，晴空下森森。伫立默无言，片云出遥岑。

作者简介：章秉铨，字衡三，号淡园，南城人。雍正庚戌进士，官礼部主事。有《淡园集》。